Pidin sylissäni yhtä tyttöä ja lohdutin häntä.
Sanoin, että Jumala on täällä ja suree meidän kanssamme.
Uutisissa: Floridassa lohdutetaan surevia -
ja etsitään vastauksia tuhoisan kouluampumisen jälkeen.
Ja: Pyhimys vai syntinen? Ehkä kumpaakin, kuten me kaikki.
David Brody puhuu uutiskirjastaan, jossa hän pohtii Trumpin uskoa.
Politiikkaa ja urheilua talviolympialaisissa.
Tutustumme Korean niemimaan hengelliseen historiaan -
ja herätykseen, jonka vuoksi Pjongjang ristittiin Idän Jerusalemiksi.
Tervetuloa! Olen Wendy Griffith. - Olen George Thomas.
Tervetuloa myös Facebookin kautta! Lähettäkää meille kommentteja.
Etelä-Floridassa yhteisön asukkaat lohduttavat toinen toistaan -
ja muistelevat kouluampumisen 17:ää uhria.
Ampuja Nikolas Cruz, 19, kertoi tutkijoille kuulleensa ääniä, -
jotka antoivat ohjeita iskun toteuttamisesta.
Erik Rosales raportoi Floridasta.
Järkytys ja epäusko. Näillä sanoilla kuvailevat tunteitaan ne, -
joita Etelä-Floridan kouluampuminen on koskettanut.
Tuhannet kokoontuivat torstai-iltana suremaan 17:ää uhria, -
joilta riistettiin henki ja tulevaisuus.
Ihmiset halasivat toisiaan itkien puiston amfiteatterissa.
Kentälle oli pystytetty 17 ristiä.
Marjory Stoneman Douglas -yläkoulun oppilaat laskivat lyhtyjä ilmaan.
Colton Haab muisteli valmentaja Feisiä, joka kuoli suojellessaan muita.
Näin hänet palohälytyksen alettua soida.
Hän lähti sitä siipeä kohti, jossa ammuskeltiin.
Paikalla oli tarjolla rukouspalvelua.
Pidin sylissä yhtä tyttöä ja lohdutin häntä.
Sanoin hänelle, että Jumala on täällä ja suree kanssamme.
Että nuoret eivät ole yksin.
Hän on tuskan ja surun keskellä. Hänen rakkautensa on läsnä.
Epäilty ampuja Nikolas Cruz tuotiin päivällä oikeuteen -
kahleissa ja oranssissa haalarissa. Takuut evättiin.
Cruzin äiti kuoli marraskuussa ja isä jo vuosia sitten.
Hän oli hankkinut aseen laillisesti vuosi sitten.
Häntä vahditaan itsemurhan varalta.
Rikoskanteen mukaan Cruz tiettävästi tunnusti teon.
Epäilty juoksi pakenevien oppilaiden joukossa länteen.
Hän yritti naamioitua pakenevien joukkoon.
Presidentti Trump puhui tapauksesta.
Yhdenkään lapsen tai opettajan ei ikinä pitäisi joutua vaaraan -
amerikkalaisessa koulussa.
Sitoudumme työhön osavaltioiden ja paikallisten johtajien kanssa -
koulujen turvallisuuden ja mielen- terveystilanteen parantamiseksi.
Trump aikoo vierailla Floridassa mahdollisesti viikonloppuna.
Meillä on yhteys Erik Rosalesiin.
Olit eilisiltana hartaudessa. Miten ihmiset siellä pärjäävät?
Monilla on kova tuska. Koko yhteisö suree.
Ensimmäinen uhri siunattiin tänään. Hän oli 14-vuotias Alyssa Alhadeff.
Siunaustilaisuus oli synagogassa.
Poliisi eristää edelleen koulua.
Tutkijat keräävät todisteita ja käyvät läpi rikospaikkaa.
Kuulin eilen monien kokemuksia. Osa piiloutui komeroihin.
Osa vessakoppeihin. He yrittivät kätkeytyä ampujalta.
He kuulivat luokkakaverien huudot. Monilla on nyt tosi rankkaa.
He tukeutuvat yhteisön uskontotaustaisiin ryhmiin.
Monet olivatkin paikalla eilen illalla.
He auttavat tragedian jälkihoidossa. Millaista apua he tarjoavat?
Keskustelin eilen monen auttajan kanssa.
Heitä on tullut kaikkialta Floridasta.
Jotkut ovat tuoneet mukanaan kristittyjä lastenpsykologeja.
Osa on tuonut nuorten ryhmiä näiden oppilaiden tueksi.
Suruprosessi on käynnissä.
Monet kyselevät, miksi näin kävi ja miksi Jumala sallii tämän.
Uskovat vakuuttavat, että Jumala hallitsee -
ja muuttaa vielä kaiken hyväksi.
Trump aikoo matkustaa sinne pian.
Miten ihmiset suhtautuvat uutiseen presidentin vierailusta?
Reaktiot ovat olleet vaihtelevia.
Osan mielestä oli hyvä, että hän otti kantaa mielenterveysongelmiin.
Toiset olivat pettyneitä, ettei hän puuttunut puheessaan aselakeihin.
Kaikkien mielestä on hyvä, että presidentti tulee vierailulle.
Näin hänelle voidaan kertoa ajatuksia, -
miksi päättäjiltä ja lainsäätäjiltä tarvitaan nyt lisätoimia, -
jotta aselakeja saadaan kiristettyä.
Se liittyy enemmänkin politiikkaan.
Monien mielestä presidentin vierailu on solidaarisuuden osoitus.
He pitävät sitä tervetulleena.
Totta. Kiitos raportistasi paikan päältä Floridasta.
Charlene Aaron emännöi CBN:n rukousohjelmaa Facebookissa.
Ohjelmassa hän ja vieraat keskustelevat rukouksen voimasta -
ja rukoilevat kansakunnan puolesta. Hän liittyy seuraamme.
Miten tragedian puolesta on rukoiltu?
Monet uskovat ovat surun musertamia.
He rukoilevat tilanteen puolesta.
Franklin Graham rohkaisee seuraajia kaikkialla maailmassa rukoilemaan.
Mandisa julkaisi Facebook-sivuillaan väkevän rukouksen: -
"Rukous on paras asia, jota nyt voi tehdä."
Monet kautta maailman rukoilevat.
Entinen NFL-pelaaja Jack Brewer kiteytti sen näin: -
"Tarvitsemme Jumalaa kouluihimme."
Jos uskovat rukoilevat, muutos tapahtuu.
Jotkut vähättelevät rukouksen voimaa ja sanovat, että tarvitaan toimintaa.
Mikä on sinun mielipiteesi asiaan?
Olen evankeliumin palvelija. Aviomieheni on pastori.
Kun näen aihetunnisteen, että ajatukset ja rukoukset eivät nyt auta, -
se surettaa minua, mutta en ole yllättynyt.
Raamattu sanoo 2. Piet. 3:ssa, että viimeisinä aikoina tulee pilkkaajia.
Sitä me näemme nyt.
Mutta ne, jotka tuntevat rukouksen voiman, rukoilevat. Sitä tarvitsemme.
Tarvitsemme ihmisiä, jotka rukoilevat ja odottavat, että Jumala vastaa.
Hän on luvannut, että jos anomme, Hän vastaa ja tekee suuria asioita.
Uskovat kokoontuvat rukoilemaan floridalaisten puolesta.
Totta. Sitä tarvitaan.
On hyvä nähdä, että uskovat tukevat surun musertamaa paikkakuntaa.
Rukouksemme ja ajatuksemme ovat edelleen heidän luonaan.
Charlene Aaron, kiitos, että tulit mukaan uutisohjelmaan.
Oppilaat ja henkilökunta muistelevat menehtyneitä sankariopettajia.
Koulun jalkapallovalmentaja ja vartija juoksi siipeen, josta kuului laukauksia.
Hän heittäytyi luotien eteen. Joukkueen tiedottaja kertoo, -
että Aaron kuoli niin kuin eli: - asettamalla muut itsensä edelle.
Maantiedon opettaja Scott Biegel avasi luokkansa oven pakeneville.
Hän ei ehtinyt lukita ovea, ja ampuja tappoi hänet.
Oppilaat selviytyivät hengissä.
Valmentaja Chris Hixon menehtyi suojellessaan oppilaita.
Opettaja Melissa Falkowski lukitsi itsensä ja 19 oppilasta komeroon -
ja piti oppilaat rauhallisina ja hiljaa. Hän ja oppilaat selviytyivät hengissä.
Tulossa: Onko kiistelty presidentti Trump uskossa?
Toimittaja David Brody tutki Trumpin hengellistä taustaa -
ja paljastaa meille löytönsä.
Rukous on kommunikointia Jumalan ja ihmisen välillä.
Answered Prayer -DVD:llä vastaamme katsojien kysymyksiin, -
miten saada rukousvastauksia.
Pat Robertsonin uusi Answered Prayer -DVD -
opettaa Raamatun rukousperiaatteista ja rukousvastauksista.
Pat kertoo omista uskonvastauksista.
Kerron, mitä itse olen oppinut.
Kuulet rukousvastauksista, jotka muuttivat koko elämän.
Jumala osoittaa olevansa totta. - Hän on läsnä ja vastaa.
Jumalalla oli suurempia suunnitelmia.
Lääkärikin oli ihmeissään. - Hän kuulee rukoukset.
Jumalan tekoja edeltää aina rukous.
Answered Prayer. Miten rukoilla tehokkaasti -
ja nähdä Jumalan toiminta. Tilaa puhelimitse tai verkosta.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Varapresidentti Pence vastasi keskusteluohjelman kommentteihin.
Ohjelmassa Valkoisen talon entinen työntekijä kertoi, -
että Pence uskoo kuulevansa Jeesuksen äänen.
ABC:n "The View" -ohjelmassa Joy Behar sanoi: -
"Jeesukselle voi puhua, mutta asia on eri, jos Jeesus puhuu sinulle.
Sitä kutsutaan mielisairaudeksi. Äänien kuulemista."
Mike Allenin haastattelussa Pence kutsui sitä loukkaukseksi -
valtaosalle amerikkalaisia, joille usko on tärkeä.
Mielestäni se osoittaa, miten jotkut valtamediassa ovat etääntyneet -
amerikkalaisten uskosta ja arvoista.
Suuri kanava, kuten ABC, antaa tilaa tällaiselle herjaukselle -
uskontoa vastaan.
Vaadin siltä vastausta, ei sen takia, mitä minusta sanottiin.
On yksinkertaisesti vain väärin, että ABC esittää ohjelmaa, -
jossa tuodaan esiin tällaista uskonnollista suvaitsemattomuutta.
Pencen puheen voi katsoa kokonaisuudessaan kotisivuiltamme.
Mitä Trump ajattelee Jumalasta, Jeesuksesta ja Raamatusta?
Se on monien mielestä polttava kysymys.
CBN:n David Brody on kirjoittanut kirjan Trumpin uskonelämästä.
Hän kertoi Gary Lanelle Trumpin uskosta ja vastaa arvostelijoille.
Kirja kertoo Trumpin uskosta, ei pyhimys-Trumpista.
Kirja kertoo myös Trumpin avioliitoista ja uskottomuudesta.
Mutta tämä on hänelle hengellinen matka.
Hän on koonnut ympärilleen ihmisiä, jollaisia hänellä ei aiemmin ole ollut.
Hän varttui presbyteerikirkossa.
Nyt hänen ympärillään on täyden evankeliumin helluntailaisia, -
jotka tunnustavat yksin Jeesusta. Alamme nähdä nyt sen hedelmää.
Kirjassa on kertomuksia Trumpin myötäelävästä puolesta ja siitä, -
miten hän tukeutuu Mike Penceen, kun hän haluaa rukoilla.
Aloitteentekijä rukouksessa ei ole Pence vaan Trump itse.
Jumala voi toimia uteliaisuuden kautta.
Jumala on se, joka tuomitsee Trumpin, sinut, minut ja kaikki muut.
Olemme kaikki matkalla. Olemme epätäydellisiä.
Kaikki ovat syntiä tehneet ja vailla Jumalan kirkkautta.
Jotkut evankelikaalit ihmettelevät silti, -
miksi Trump julkaisee niin inhottavia tviittejä. Se ei sovi kristitylle.
Mitä vastaat heille? - He ovat aivan oikeassa.
Trump on vuosikymmeniä toiminut New Yorkin bisnespiireissä.
Hänellä on tavallaan katutappelijan asenne.
Nyt ihmiset ovat alkaneet sanoa, että tviittaamista kannattaa hillitä.
Jotkin tavat istuvat sitkeässä. - Hän ei ole oppinut kääntämään poskea.
Hän harjoittelee. - Niin kuin mekin.
Olemme kaikki keskeneräisiä.
Lounaalla uutisankkurien kanssa ennen Kansakunnan tila -puhetta -
Trump sanoi, että liikemiehenä hän ei tarvinnut sydäntä.
Kyse oli vain sopimuksista ja rahasta. Presidenttinä hän tarvitsee sydäntä.
Rukousaamiaisella hän esiintyi mielenkiintoisesti. - Hyvin nöyränä.
Viime vuonna hän puhui Diilin katsojaluvuista ja verolaeista.
Korosti itseään.
Tänä vuonna oli vähemmän häntä, enemmän Jumalaa.
Syy on siinä, mitä tapahtuu kulissien takana. Kerron siitä kirjassa.
Ketkä vaikuttavat Trumpiin eniten hengellisellä matkalla?
Paula White ja Mike Pence.
Mike Pence on Trumpille ystävä mutta myös kristitty, -
joka elää uskoa todeksi julkisesti eikä häpeä sitä.
Se on Trumpille tärkeää. Hän pitää palavahenkisyydestä.
Mike Pence on palava uskossaan. Elää sitä todeksi. Paula White samoin.
Paula Whitellä on suora pääsy presidentin työhuoneeseen.
Jos hän soittaa, Trump keskeyttää työnsä ja vastaa hänelle.
Hän näki alun perin Paulan televisio- saarnan. Katsoo kristillisiä kanavia.
Klubi 700 -ohjelmaa. - Aivan.
Trump sanoi minulle työhuoneessaan jotain tosi mielenkiintoista.
Hän sanoi olevansa nyt ensi kertaa tekemisissä evankelikaalisten kanssa.
Hän sanoi sen vaikuttaneen paljon. Se alkaa näkyä.
Hän seuraa heidän elämäänsä ja alkaa nähdä heidät uudella tavalla.
Hän pitää palavahenkisistä.
He palavat Jumalalle. Hän arvostaa papistoa.
Kerron kirjassa Darryl Scottista. Trumpin ystävä Clevelandista.
Trump, Scott ja muutama muu pastori olivat samassa huoneessa.
Scott sanoi, että Trump oli hyvin vastaanottavainen.
Trump on syntynyt vuonna 1946. 71-vuotias.
Hän muistaa vielä ajan, jolloin kirkkoon mentiin pyhävaatteissa.
Trump muistaa sen ajan.
Siksi hän puolustaa juutalais- kristillisiä arvoja. - Perinteitä.
Hän muistaa ajan, jolloin kouluissa luettiin Raamattua ja rukoiltiin.
Ei kumartele poliittista korrektiutta.
David Brody tapasi Trumpin hiljattain ja antoi hänelle kirjansa.
Brody kertoo lähiaikoina, mitä Trump pitää kirjasta.
Näette sen osoitteessa cbnnews.com.
Tulossa: Kauan ennen Koreoiden jakautumista -
kirkot täplittivät niemimaata, myös nykyistä erakkovaltakuntaa.
Superkirja-raamattusovellus saa lapset lukemaan Raamattua, -
sillä arjen kiireessä apu tulee joskus tarpeeseen.
Ilmainen Superkirja-sovellus sisältää juttuja, joista lapset pitävät.
Lapset tutustuvat Raamattuun pelaamalla pelejä, -
katselemalla kivoja videoita ja löytämällä Raamatusta sankareita.
Heillä on hauskaa oppiessaan Jumalan Sanaa.
Lataa Superkirja-raamattusovellus.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän, -
elämän ja yltäkylläisyyden."
Elämän perheessä ja talousasioissa.
Elämän kehossa, mielessä ja hengessä.
Elämän arjessa.
Kotisivuillamme osoitteessa CBN.com otamme Jeesuksen sanat todesta.
Haluamme auttaa löytämään elämän.
Elä täyttä elämää.
CBN.com.
Yhtäkkiä kaikki alkaa sortua.
Lippa ja kaikki.
Lumen alla olin varma, että kuolen.
Kysyin Jumalalta: "Mitä minä teen?" Ääni sanoi: "Mene etsimään veljesi."
Tämä ja muita todistuksia Pat Robertsonin uudella DVD:llä, -
joka opettaa rukousvastauksista, esteiden raivaamisesta -
ja dynaamisen uskon rakentamisesta. Opetus saatavana nyt.
Hei taas! Talviolympialaiset Etelä-Koreassa ovat olleet jännittävät.
Pohjois- ja Etelä-Korea kilpailevat saman lipun alla nyt ensi kertaa.
Urheilun kulissien takana politiikka käy kiivaana.
Kim Jong-unin sisar osallistui avajaisiin.
Hän vieraili suvustaan ensimmäisenä Etelä-Koreassa -
sitten Korean sodan 1950-luvulla.
Hän kutsui Etelä-Korean presidentin tapaamaan Kim Jong-unia.
Läsnä oli myös varapresidentti Pence.
Pencen vieraana oli Fred Warmbier, jonka poika Otto, 22, menehtyi -
vapauduttuaan vankilasta Pohjois-Koreassa.
Tietoa kristityistä olympiaurheilijoista on osoitteessa cbnnews.com.
Pohjois-Korean kristityt kohtaavat ankaraa vainoa. Aina ei ole ollut niin.
Sitä on vaikea edes kuvitella.
1900-luvun alussa Pohjois-Koreassa oli suuri herätys.
Pjongjangia kutsuttiin "Idän Jerusalemiksi".
Kävin muutama vuosi sitten Koreassa ottamassa asiasta selvää.
Pjongjang, 14. tammikuuta 1907.
Korealaiskristittyjen ja länsimaisten lähetyssaarnaajien ryhmä -
kokoontuu raamattupiiriin kaupungin laidalla.
Jumala alkaa toimia voimallisesti.
He tiesivät, että vain Jumalan avulla selviää.
Yksi kerrallaan miehet tunnustivat syntinsä. Rotuennakkoluulon, -
vihan ja kateuden.
He pyysivät Jumalalta anteeksiantoa.
Jumala vastaa. Herätys puhkeaa.
Seuraavina kuukausina tuhannet ihmiset tekivät julkista parannusta, -
myös vanhimmat ja lähetit.
He sanoivat, että siitä alkoi Pyhän Hengen työ, -
joka puhkesi kuin helluntaipäivänä.
Niin alkoi Pjongjangin suuri herätys vuonna 1907.
Vuonna 1907 Pjongjangia alettiin kutsua "Idän Jerusalemiksi".
Seurakuntia syntyi kaikkialle. Ne kasvoivat nopeasti.
Koko niemimaalla tehtiin parannusta.
Kokouksiin tultiin satojen kilometrien takaa.
Uskovat tunnustivat syntinsä ja syntyivät uudesti.
Herätys kesti 40 vuotta. Se kosketti kaikkia, myös poliittisia päättäjiä.
Andrei Lankov on Aasian historian professori Soulissa.
Oikeastaan kaikki tärkeät korealaiset kommunistit -
1920―40-luvuilla tuli kristityistä perheistä -
vain muutamaa lukuun ottamatta.
Jopa diktaattori Kim Jong-un altistui kristinuskolle.
Isoisovanhemmat olivat aktiivisia protestantteja.
Kristinusko oli Koreassa modernistumisen, kehityksen, -
tieteen ja teknologian uskonto.
Japanin 40 vuotta kestänyt miehitys koetteli korealaisten uskoa.
Silminnäkijöiden mukaan kristittyjä vainottiin ankarasti.
Mutta vainojenkin keskellä Jumala toimi väkevästi.
Japanilaiset pakottivat kumartamaan keisaria. Monet kieltäytyivät, -
ja heidät vangittiin. Osaa kidutettiin, toiset tapettiin.
Silti seurakunta kasvoi vainoissa.
1940-luvun lopussa Koreassa oli noin 3 000 seurakuntaa.
Lukutaito koheni. Lähetit rakensivat kouluja ja sairaaloita.
Se oli protestanttisen lähetystyön suurin menestystarina Itä-Aasiassa.
Nyt tilanne Pjongjangissa on täysin eri.
Kristittyjä kidutetaan, raiskataan, näännytetään nälkään ja tapetaan.
Se on yksi historian sortavimpia hallintoja uskonnon suhteen.
Pahempi kuin Stalin. Yhtä paha kuin Mao. Hieman Pol Potia parempi.
Korean kristityt rukoilevat kansakunnan yhdistymisen puolesta.
Herra, anna anteeksi. Tunnustamme syntimme.
Eteläkorealainen David Jonggi Cho -
toimii maailman suurimman seurakunnan pastorina.
Hän on jo pitkään varustanut nuoria evankelioimaan Pohjois-Koreaa.
Rukoilemme Jumalalta nopeaa väliintuloa Pohjois-Koreassa.
Cho ja muut kutsuvat maailmanlaajaa seurakuntaa rukoilemaan -
uskonsa takia kärsivien ja herätyksen puolesta.
Sitä Kimin dynastia pelkää eniten. Kristinuskoa.
He tietävät, että kristinuskon juuret ulottuvat vuoteen 1907, -
jolloin se levisi kaikkialle Korean niemimaalle.
Hieno raportti. Ohjelma jatkuu pian.
Hei! Onko tämä päällä?
Lapset, onko teistä kiva pelata ja löytää uusia juttuja?
Miten on?
Uusi Superkirja-raamattusovellus sisältää pelejä, videoita -
ja vastauksia kysymyksiin.
Ilmaisen sovelluksen voi ladata iTunesista ja Google Playstä.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
ihmeitä tapahtuu.
Operaatio Siunaus auttoi rakentamaan talon Puerto Ricossa perheelle, -
jolta hurrikaani Maria vei kaiken syyskuussa.
Am-Neris ja kaksi lasta menettivät kotinsa.
Operaatio Siunaus auttoi perhettä takaisin jaloilleen.
Tiimit rakensivat taloon uuden katon -
ja remontoivat sisätilat kokonaan.
Perhe sai uudet sängyt ja uuden keittiön.
Operaatio Siunaus tekee hienoa työtä Yhdysvalloissa ja kautta maailman.
Lisätietoja osoitteessa ob.org.
Tässä kaikki tältä viikolta. Ensi viikkoon, näkemiin!
Jumalan siunausta!
Suomennos: Marianne Tenetz